Користимо ову прилику да Вас обавестимо да је отворена пријава за летњу

школу Архус универзитета из Данске - AU Summer University 2021.

Архус универзитет, са којим Универзитет у Београду има споразум о сарадњи,

такође је и један од партнера у оквиру недавно одобреног пројекта Erasmus+

програма, Европски универзитети, под називом Circle U. С обзиром на

партнерство са Архус универзитетом, студенти Универзитета у Београду који

буду заинтересовани за учешће у летњој школи биће ослобођени плаћања

трошкова похађања курсева у оквиру ЛШ. Већина курсева биће онлајн, а

уколико се студент одлучи за курсеве који се реализују на Архус

универзитету, сносиће остале релевантне трошкове везане за пут у боравак у

Данској.

Додатне информације о понуди курсева и начину пријаве кандидата и остале

релевантне информације доступне су на следећем линку:

<https://international.au.dk/education/admissions/summeruniversity/welcome-to-au-summer-university/>

С обзиром на чињеницу да је неопходна номинација Универзитета у Београду

како би студенти били ослобођени плаћања трошкова одабраног курса,

најљубазније Вас молимо да имена заинтересованих кандидата доставите на

следећу email адресу: [stamlj@rect.bg.ac.rs](https://webmail.tmf.bg.ac.rs/src/compose.php?send_to=stamlj%40rect.bg.ac.rs) , најкасније до 25. марта 2021.

године.

С поштовањем,

Љубица Димитријевић

Сектор за међууниверзитетску и

међународну сарадњу

Универзитет у Београду

Студентски трг 1

11000 Београд, Србија

Тел. 011/3207455

www.bg.ac.rs